Lori
Vots

# Postavljanje veze s Internetom

KDE pruža potpuno iskustvo Interneta, sa svim programima potrebnim za maksimalno iskorišćavanje Weba, e‑pošte, vesti i ostalih internet tehnologija. No, pre nego što počnete da uživate u naprednim mogućnostima KDE‑a, morate da stupite na vezu. Evo kako:

Ako se povezujete na Internet modemom preko telefonske linije, htećete da postavite KDE‑ov program za biranje brojeva, KPPP. Ako zvuči komplikovano, ne brinite: KPPP ima napredni čarobnjak za podešavanje, koji će vam obično uštedeti trud oko postavljanja modemske veze. Pogledajte naredne dve sekcije za više detalja.

Ako imate širokopojasnu vezu, ili vezu preko lokalne mreže, stvari su lakše (s tačke gledišta KDE‑a). Kad ste jednom postavili vezu pomoću alatki koje pruža vaša distribucija Linuxa ili Unixa, KDE će je automatski koristiti.

## Lakši način stupanja na vezu

### Nekoliko stvari koje treba da pripremite pre početka

Ako imate relativno noviju distribuciju Linuxa, možete naći ostatak ovog dokumenta izlišnim. KPPP stiže sa pametnim malim čarobnjakom koji u mnogim slučajevima omogućava da se veza s Internetom uspostavi za svega nekoliko minuta.

Koristili čarobnjaka ili ne, treba da imate sledeće podatke pre nego što počnete:

- telefonski broj modemskog centra vašeg ISP‑a;

- korisničko ime i lozinku koje vam je ISP dao;

- adresu ISP‑ovog DNS servera (jedan je dovoljan, ali dva je bolje);

Drugi opcioni podaci koje možete potražiti radi punog pristup servisima ISP‑a:

- adresu servera dolazne pošte (često pop.vas-isp.com ili mail.vas-isp.com);

  (Takođe proverite koristi li ISP protokol POP3 ili IMAP.)

- adresu servera odlazne pošte (SMTP), koja može biti ista kao i servera dolazne pošte, a često je nešto kao smtp.vas-isp.com;

- adresu servera vesti sa Useneta (NNTP), što može biti news.vas-isp.com ili nntp.vas-isp.com;

- koje god proksi server da je ISP postavio.

Svi ovi podaci verovatno su zapisani na jednom od papira koje ste dobili od ISP‑a kad ste potpisali ugovor, ili ih možete saznati preko ISP‑ovog telefona za podršku.

Naoružani ovim gore i novijom podrazumevanom instalacijom Linuxa, lako može ispasti da za postavljanje veze s Internetom nije potrebno ništa više do prolaska kroz KPPP‑ov čarobnjak.

## KPPP‑ov čarobnjak

### Pokretanje čarobnjaka

Čarobnjak možete pokrenuti sa KPPP‑ovog početnog ekrana. Pokrenite KPPP preko KMenuja, u kojem se KPPP nalazi u podmeniju Internet.

Pojaviće se sledeći dijalog:

KPPP‑ov početni dijalog obrtača
KPPP‑ov početni dijalog obrtača

KPPP‑ov početni dijalog obrtača

Verovatno na početku neće biti nikakvih stavki, pa ćemo ih sada dodati.

Kliknite na dugme Podesi... da započnete postavljanje nove veze s Internetom.

Čarobnjak će vam ponuditi tri izbora, Čarobnjak, Ručno postavljanje i Odustani

Čarobnjak pita šta želite da uradite...
Čarobnjak pita šta želite da uradite...

Čarobnjak pita šta želite da uradite

Odustani

  Izaberite samo ako zaista ne želite da sada postavite novi nalog. Dijalog s porukom će nestati i ostaviti vas sa prozorom obrtača, kao i pre toga.

Čarobnjak

  Ako vam je modem od rasprostranjenijih, a ISP je neki od većih u vašoj zemlji, čarobnjak će verovatno odmah moći da postavi radnu vezu s Internetom. Pokušajte prvo s ovim, pre nego što pređete na ručno postavljanje veze.

Ručno postavljanje

  Ako ne uspete sa čarobnjakom, ili hoćete da sami učinite šta treba, izaberite ovo. Čarobnjak je trenutno od koristi samo za manji broj država i internet dobavljača.

Za potrebe ovog poglavlja pretpostavićemo da ste izabrali Čarobnjak, dok će ručno postavljanje kroz dijalog biti opisano u kasnijem poglavlju.

### Ostatak čarobnjaka

Prvi prozor koji vidite sadrži samo uvodni tekst, koji objašnjava ono što ste pročitali u prvom delu ovog poglavlja. Kliknite na Sledeće da nastavite dalje.

Sledeći prozor traži od vas da izaberete državu u kojoj živite. Ovde nisu predstavljene sve države, i ako vaše nema na spisku, moraćete da kliknete na Odustani, čime ćete preći u ručno postavljanje putem dijaloga.

U sledećem prozoru biće dat izbor internet dobavljača koje KPPP poznaje, prema državi koju ste izabrali u prethodnom prozoru. Ponovo, ako vaš ISP nije ovde naveden, moraćete da kliknete na Odustani i pređete na dijalog za ručno postavljanje.

Sada će vam se tražiti da unesete korisničko ime i lozinku za povezivanje s Internetom. Imajte na umu da kod nekih ISP‑ova ovo nije isto kao korisničko ime i lozinka za poštanski nalog, pa proverite koristite li ispravne. Izaberite Sledeće da nastavite.

U sledećem prozoru imate mogućnost upisa posebnih prefiksa za telefoniranje, ako su neophodni. Na primer, ako morate da birate 0 za liniju napolje, ili prefiks koji možete okrenuti da isključite čekanje na poziv. Izaberite Sledeće da nastavite.

I to je sve! Ako želite da se vratite na bilo koji izbor, za kretanje kroz dijaloge možete koristiti dugmad Nazad i Sledeće. Kad ste zadali sve postavke, kliknite na dugme Završi da okončate postupak.

Ako vam treba više detalja, možete pročitati kompletan priručnik za KPPP u KDE‑ovom Centru pomoći, ili upisati `help:/kppp` u traku lokacije u K‑osvajaču.