Gardner
Bel

# Uvod u Konsolu

Superkratki uvod u upravljanje u školjci.

Hitni postupci: ubijanje podivljalih programa, itd.

SSH, sesije, promenljive okruženja, ostale zezalice

Nekoliko saveta i trikova

Konsole je terminalski emulator za sistem prozora X. Uglavnom se zasnova na DEC‑ovom VT100 njegovim naslednicima. Konsole — poznata još i kao školjka — spada u najvažnije alatke za brz i produktivan rad na računarima pod Linuxom, odnosno Unixima uopšte.

Hitni postupci:

Na sistemima zasnovanim na Linuxu i Unixu, svaki proces odvija se nezavisno u svom memorijskom prostoru, tako da se ne može desiti da jedan slučajno prebriše memoriju bilo kojeg drugog procesa (osim, naravno, ako ima korena ovlašćenja). Ako neki proces u KDE‑u padne usled greške, ne morate strahovati da će to uticati na bilo koji drugi aktivni proces.

Za nadzor svih procesa na sistemu koristite naredbu `top` ili `ps` u Konsoli. Koristeći se ovim alatima lako možete pronaći i ubiti odmetnute programe.

Kao primer korišćenja signala u Konsoli, uzmimo da je K‑osvajač pao i ostavio iza sebe proces `nspluginviewer` koji zauzima 12% memorije i 10% procesora. Da biste ga ubili, pošto pokrenete `top` upotrebite naredbu k. Pitaće vas za PID, a zatim za signal koji želite da mu pošaljete. Za više informacija o signalima koje možete da šaljete procesima, pogledajte kompletno uputstvo o signalima (upišite `man signal` u Konsoli, ili `#signal` u K‑osvajaču).

SSH, sesije, promenljive okruženja, ostale zezalice.

Ako koristite Konsolu za udaljenu administraciju, uzmite u obzir Konsolinu mogućnost „sesija“. Kliknite na stavku menija Podešavanje Podesi Konsolu..., pa idite pod jezičak Sesije i tamo unesite ime sesije. Tako će postati podrazumevana, sesija koja se pokreće kada pokrenete Konsolu.

Kad se Konsole pokrene, iz `~/.bashrc` ili `~/.bash_profile` čitaju se promenljive posebne za KDE i izvršavaju naredbe Basha. Poželjni postavni fajl za korisnička okruženja je `~/.bash_profile`, a naredbe `printenv` ili `env` mogu se upotrebiti za prikaz vrednosti svih trenutno postavljenih promenljivih. Za postavljanje promenljive u školjki upotrebite `VARNAME=vrednost`. Potpuni spisak promenljivih od važnosti za KDE pogledajte na vikiju.

Nekoliko saveta i trikova

Za preimenovanje Konsoline sesije pritisnite Ctrl Alt S i unesite novo ime.

Kad treba da pokrenete neki KDE program sa korenim ovlašćenjima, možete u komandnoj liniji upotrebiti naredbu `kdesu` sa prekidačem `-c`, ovako: ``kdesu` `-c -n` program`. Prekidač `-n` sprečiće KDE da zapamti lozinku koju unesete.

## Srodne informacije

- Priručnik za Konsolu sadrži mnogo više informacija o mogućnostima koje Konsole pruža. Možete ga čitati u K‑centru-pomoći, ili unošenjem `help:/konsole` u K‑osvajačevu traku lokacije.