# Priručnik za Sonnet

Dejvid
Svit
&David.Sweet.mail;
Časlav
Ilić

    caslav.ilic@gmx.net

prevod
2003-02-24
1.00.00

Sonnet je pravopisar koji koriste KDE programi poput Kate, K‑pošte, ili KWorda. Čini grafičko pročelje za Međunarodni Ispell i Aspell.

pravopis
pravopisar
Sonnet
Ispell
Aspell
provera
pisar
KDE

## Dijalog pogrešne reči

(Ako nemate Ispell na sistemu, može se nabaviti na domaćoj stranici Međunarodnog Ispella. Aspell se može preuzeti sa svoje domaće stranice.)

### Opšta upotreba

Gornji red u dijalogu daje moguću pogrešnu reč pronađenu u dokumentu. Sonnet će pokušati da odredi odgovarajuću ispravnu reč, jednu ili više njih. Najpribližnija ponuda data je desno od Tekst zamene:, i možete je prihvatiti klikom na Zameni. Umesto toga, reč za zamenu možete izabrati i sa spiska Spisak predloga, pa onda kliknuti na Zameni.

Da ostavite reč kako je napisana, kliknite na Ignoriši.

Da zaustavite proveru — zadržavši izmene koje ste dotle načinili — kliknite na Zaustavi.

Da zaustavite proveru i odbacite izmene koje ste načinili, kliknite na Odustani.

Klikom na Zameni sve isprva će se desiti isto što i kod Zameni, ali će potom svaka naredna ista pogrešna reč biti automatski zamenjena onom koju ste izabrali kao zamenu.

Dugme Ignoriši sve govori da ovu reč i sva njena buduća ponavljanja treba ignorisati.

Klikom na Dodaj dodajete naizgled pogrešnu reč u svoj lični rečnik ispravnih reči. Ovo je razdvojeno od sistemskog rečnika, tako da drugi korisnici neće videti vaše dodatke.

## Dijalog za podešavanje

### Rečnici

Rečnik za proveru pravopisa možete izabrati sa spiska instaliranih.

### Kodiranja

Najčešće korišćenja znakovna kodiranja jesu:

SAD-ASCII

  Kodiranje koje se koristi za tekstove na engleskom.

ISO-8859-1

  Kodiranje za zapadnoevropske jezike.

UTF‑8

  Unicode kodiranje koje se može upotrebiti za gotovo svaki jezik, ako na sistemu postoje neophodni fontovi.

Trebalo bi da izaberete ono koje odgovara skupu znakova koji koristite. U nekim slučajevima, rečnici podržavaju više od jednog kodiranja. Rečnik može, na primer, prihvatiti akcentovane znake kada je izabrano ISO-8859-1, ali kombinacije iz nužde, poput `'a` za akcentovano `a`, kada je izabrano SAD-ASCII. Potražite više informacija u paketu odgovarajućeg rečnika.

### Pravopisarski klijent

Kao pozadinu za proveru pravopisa, Sonnet može koristiti Ispell ili Aspell. Ispell se ćešće sreće i ima bolju podršku za neke svetske jezike, ali Aspell dobija na popularnosti kao program koji daje bolje predloge ispravnih reči.

### Drugo

Preporučljivo je da ne menjate prve dve opcije ako niste pročitali uputnu stranicu Međunarodnog Ispella.

## Kontakt

Za više informacija o Sonnetu, posetite domaću stranicu Sonneta. Tamo možete naći i uputstva za programiranje sa Sonnetovom C++ klasom.

Pitanja i komentare možete uputiti autoru i održavaocu, e‑poštom na &David.Sweet.mail;.

Preveo Časlav Ilić caslav.ilic@gmx.net.

&underFDL;
&documentation.index;