# Korisnički priručnik KDE-a

Frerih
Rabe
&Frerich.Raabe.mail;
1.2.2005.
KDE
K-stapač-markera
1

# &kbookmarkmerger;

Program za stapanje datog skupa markera u korisnikov spisak markera.

    kbookmarkmerger Qt opcije KDE opcije fascikla

## Opis

K-stapač-markera je program za stapanje datog skupa markera u korisnikove markere. Ako korisnik do sada nije dodao nijedan marker, biće stvoren nov spisak markera i dati markeri umetnuti u njega. K-stapač-markera pritom pamti koji su fajlovi već bili stopljeni ranije, te jednom dodati markeri neće biti dodati ponovo kao duplikati. U slučaju da je KDE u pogonu dok se izvršava K-stapač-markera, KDE-ov podsistem markera biće obavešten o izmenama u korisnikovim markerima, te će svi programi koji im pristupaju (npr. K-osvajač) odmah uočiti izmene.

Tradicionalno se nešto nalik ovome izvodilo tako što bi se pri otvaranju novog korisničkog naloga koristio pažljivo sastavljeni kostur domaće fascikle, koji već sadrži standardni skup markera. Problem s ovim pristupom jeste što se posle stvaranja naloga ne mogu širiti novi markeri svim korisnicima.

Mehanizam K-stapača-markera koristan je sistem-administratorima kada žele da svim korisnicima rašire marker koji ukazuje na određeni dokument (na primer, važne napomene o sistemu). Može biti koristan i distributerima, na primer za prilaganje fajlova markera u pakete tako da ih K-stapač-markera stopi u korisnikov spisak markera pri instaliranju paketa. Ovako dokumentacija za softverski paket može postati lako i vidljivo pristupačna odmah nakon njegovog instaliranja.

Jedini parametar neophodan K-stapaču-markera jeste ime fascikle u kojoj će biti potraženi fajlovi markera. Svi fajlovi u datoj fascikli biće uzeti u obzir za stapanje u korisnikovu postavu. Fajlovi markera moraju biti valjani XBEL fajlovi.

## Vidi još

Priručnik za K-osvajač

## Primeri

    pera@hal9000 kbookmarkmerger /usr/local/extra-bookmarks

Stapa sve fajlove markera uskladištene u `/usr/local/extra-bookmarks` u Perin spisak markera.

## Standardi

  Specifikacija XBEL-a

## Ograničenja

Pri određivanju da li je dati fajl markera već stopljen u korisnikov spisak markera, K-stapač-markera prosto razmatra ime fajla; sadržaj se uopšte ne proverava. To znači da izmena fajla markera koji je već jednom stopljen sa korisnikovim markerima neće okinuti ponovno stapanje.

Takođe imajte u vidu da će, u slučaju da korisnik izmeni marker koji je stopljen u njegovu postavu, izvorni fajl markera ostati neizmenjen.

## Autor

Frerih Rabe &Frerich.Raabe.mail;