Filip
Rodrigez

# Panel i površ

## Kicker, KDE‑ov panel

Kicker je KDE‑ov panel za pokretanje programa. Podrazumevano se javlja duž dna ekrana i zauzima celu njegovu širinu, mada se ovo može podesiti. Kicker je nešto poput stanice za (skoro!) sve čemu želite brzo da pristupate. Pored KMenuja iz kojeg pokrećete programe, Kicker može da sadrži usidrene aplete kao što su pejdžer, traka zadataka ili sat, i proširenja poput dečjih panela. Uz sve ove opcije, verovatno ćete hteti da podesite Kicker po svom ukusu. Sledeća sekcija opisuje neke uobičajene načine prilagođavanja panela.

## Podešavanje Kickera

### Prilagođavanje ikona na panelu

Kad prvi put pokrenete KDE, Kicker daje neke ikone pored KMenuja. Preko njih se mogu pokretati programi koje predstavljaju. Da biste videli koji program data ikona pokreće, držite pokazivač miša iznad ikone dok se ne pojavi oblačić (mala iskačuća etiketa), koja prikazuje ime programa.

Podrazumevane ikone možda ne predstavljaju programe koje najčešće koristite, pa možete ukloniti one koje ne želite i dodati ikone programa koje zaista koristite. Da uklonite ikonu, kliknite desnim dugmetom miša na nju i izaberite Ukloni dugme program u iskačućem meniju koji se pojavi. Da dodate novu ikonu, kliknite desnim na prazan prostor na panelu, pa stavku menija Dodaj program na panel. Ovo će vas odvesti na kopiju KMenuja, gde možete naći sve KDE programe. Na primer, za dodavanje ikone za muzički plejer Juk, idite kroz menije Dodaj program na panel Multimedija Juk (muzički plejer). Ikona će se pojaviti na panelu na mestu gde ste kliknuli desnim.

### Dodavanje apleta i proširenja

Kicker može sadržati mnoge tipove stavki pored ikona za pokretanje programa. Možete ih naći koristeći isti meni kao pre, ali ovaj put odabirom Dodaj aplet na panel... ili Dodaj novi panel. Stavke u prozoru Dodavanje apleta su mali programi koji se mogu smestiti na panel. Primer apleta je Pregled površi i pejdžer
, koji prikazuje malu sliku svake virtuelne površi. (Za više informacija o virtuelnim površima pogledajte ). Kroz virtuelne površi možete se prebacivati klikom na sliku površi u pejdžeru.

Informacije o ostalim raspoloživim apletima za Kicker možete naći u priručniku za Kicker. Samo unesite `help:/kicker` u traku lokacije u K‑osvajaču.

Simon
Vermersh
titeuf@ph34rus.org

### Sistemska kaseta

U sistemskoj kaseti se drže programi u radu koji nisu neposredno potrebni. U takve programe spadaju npr. muzički plejeri — verovatno ne želite da zauzimaju previše prostora na ekranu, pa će staviti ikonu u sistemsku kasetu.

Kad kliknite desnim na takvu ikonu, pojavljuje se iskačući meni u kom možete videti neke opcije programa (poput puštanja, pauze, zaustavljanja, itd. u muzičkom plejeru).

Kad kliknite levim na ikonu, pojaviće se glavni prozor programa. Kad lebdite mišem iznad ikone, pojaviće se oblačić sa nekim podacima (npr. podaci o tekućoj numeri u slučaju muzičkog plejera). Programi koji obično podržavaju ikone sistemske kasete su muzički plejeri, IRC klijenti, organizatori, itd.

U većini ovih programa možete podesiti da li želite prikaz ikone ili ne. Za ostale savete i trikove oko sistemske kasete, pogledajte odeljak .

### Uklanjanje stavki panela

Aplete i ostale posebne stavke sa panela možete ukloniti strelicom na levoj strani ručke apleta. Kliknite desnim na strelicu i odaberite Ukloni ime apleta.

## Traka zadataka

Traka zadataka je deo panela koji prikazuje po jednu stavku za svaki otvoreni prozor. Putem trake zadataka možete se prebacivati između prozora, klikom na stavku prozora koji želite da aktivirate. Na traci zadataka date su stavke za prozore svake virtuelne površi, uključujući i minimizovane prozore.

Filip
Rodrigez

## Upotreba klipborda

Često je korisno premestiti deo teksta, ili kakav drugi objekt u programu, s jednog mesta na drugo. Takođe je uobičajena potreba za umnožavanjem dela teksta, na primer, da ne biste nekoliko puta kucali isto. Sistem kojim ovo postižete poznat je kao klipbord. Postoje dva neznatno različita načina korišćenja ovog sistema, tehnički poznati kao „izbor“ i „klipbord“. Razmotrimo ih zasebno:

### Izbor

Ovaj metod koristi miša za kopiranje teksta s jednog mesta na drugo, i ide ovako:

1. Izaberite tekst koji želite da kopirate.

2. Kliknite srednjim dugmetom miša na mesto gde želite da kopirate tekst. To može biti u istom programu iz kog ste kopirali tekst, ili u nekom sasvim drugom.

. Ovo je lako ako miš ima tri dugmeta, mada ni u suprotnom nije sve izgubljeno! Ako su samo dva dugmeta, umesto srednjeg probajte da kliknete sa oba istovremeno.

### Klipbord

Ovim metodom tekst možete kopirati ili ga „iseći“ (tj. premestiti s jednog mesta na drugo). Ovde možete po izboru koristiti miš i stavke menija ili tastaturu. Navedimo oba načina, kao stavke menije i prečice sa tastature koje će učiniti isto:

Ctrl X Uređivanje Iseci

#### Premeštanje („isecanje“) teksta

1. Izaberite tekst koji želite da isečete.

2. Iz menija izaberite Ctrl X Uređivanje Iseci i tekst će biti uklonjen sa trenutne lokacije.

3. Stavite kursor na mesto gde želite da umetnete tekst. To može biti u istom programu iz kog ste zahvatili tekst, ili u nekom sasvim drugom. Odaberite Ctrl V Uređivanje Nalepi , i tekst će se pojaviti na položaju kursora.

Kopiranje teksta s jednog mesta na drugo vrlo je prosto:

#### Kopiranje teksta

1. Izaberite tekst koji želite da kopirate.

2. Iz menija izaberite Ctrl C Uređivanje Kopiraj , i tekst će biti kopiran u klipbord.

3. Stavite kursor na mesto gde želite da umetnete tekst. To može biti u istom programu iz kog ste zahvatili tekst, ili u nekom sasvim drugom. Odaberite Ctrl V Uređivanje Nalepi.

### Naprednija upotreba klipborda

Gornja uputstva opisuju podrazumevano ponašanje klipborda. Program Klipper, koji možete dodati kao aplet na panel (za uputstvo o ovome vidi ), pruža neke korisne mogućnosti vezane za klipbord, kao što su istorijat i moguću izmenu ponašanja klipborda i izbora. Za više informacija pogledajte priručnik za Klipper.

#### Srodne informacije

- Više informacija o Kickeru, KDE‑ovom panelu, možete naći u K‑centru-pomoći ili upisivanjem `help:/kicker` u K‑osvajačevu traku lokacije.

- Priručnik za Klipper pruža informacije o naprednim mogućnostima upravljanja klipbordom u KDE‑u. Možete ga čitati u K‑centru-pomoći, ili upisivanjem `help:/klipper` u K‑osvajačevu traku lokacije.

## Srodne informacije

### Srodne informacije

- Mada su ovde iznete neke informacije, priručnik za Kicker pruža mnoštvo saveta, opcija, trikova i hakova. Možete mu pristupiti kroz K‑centar-pomoći ili prosto unevši `help:/kicker` u K‑osvajačevu traku lokacije.