Krišna
Tateneni
&Krishna.Tateneni.mail;
Dragan
Pantelić

    falcon-10@gmx.de

prevod
2009-11-24
&kde; 4.4
KDE
Sistemske postavke
K‑osvajač
pregledanje
Java
JavaScript

## Java i JavaScript

### Java

Java omogućava veb pregledaču da preuzima i izvršava programe, pod uslovom da je na računaru instaliran neophodan softver. Mnogi veb sajtovi koriste Javu npr. bankarski servisi na vezi ili interaktivni igrački sajtovi. Budite svesni da izvršavanje programa iz nepoznatih izvora može predstavljati pretnju po bezbednost vašeg računara, čak i ako potencijalni stepen štete nije visok.

Kućicom Aktiviraj Javu globalno možete zadati da podrška za Javu bude podrazumevano uključena za sve veb sajtove. Takođe možete izabrati da uključite ili isključite Javu za pojedine domaćine. Da dodate smernicu posebnu po domaćinu, kliknite na dugme Nova...; u dijalogu koji se pojavi upišite ime domaćina, a zatim odaberite da li prihvatate ili odbijate javanski kȏ̑d sa tog domaćina. Domen će se zatim pojaviti na spisku levo na stranici.

Za izbor drugačije smernice, izaberite domaćin sa spiska i kliknite na dugme Izmeni.... Dugme Obriši uklanja smernicu za izabrani domaćin; posle brisanja, na taj domaćin primenjivaće se globalne postavke.

Najzad, grupom kontrola pod Postavke Java-mašine možete zadati neke opcije izvršavanja Jave.

Postavka Koristi menadžer bezbednosti je podrazumevano uključena, i čini da se JVM izvršava sa aktivnim menadžerom bezbednosti. Ovo će sprečiti aplete da čitaju i pišu po fajl sistemu, stvaraju proizvoljne sokete, i uopšte izvršavaju radnje koje bi mogle ugroziti vaš sistem. Isključite ovu opciju na sopstveni rizik. Alatkom smernica Jave možete izmeniti fajl `$`HOME`/.java.policy` tako da kodu preuzetom sa izvesnih sajtova date veće dozvole.

Koristi K‑U/I učiniće da JVM koristi KDE‑ove sopstvene U/I zahvate za mrežna povezivanja.

Kućicom Isključi server apleta kada nije aktivan duže od možete prištedeti resurse zatvaranjem servera javanskih apleta dok se ne koristi, umesto da se i dalje izvršava u pozadini. Ako ostane isključeno, javanski apleti se mogu brže pokretati, ali će se sistemski resursi trošiti i dok nema apleta. Ako opciju uključite, možete zadati i prekovreme.

Možete ili reći K‑osvajaču da automatski otkrije instalaciju Jave na sistemu, ili sami zadati putanju ka instalaciji u polju Putanja do izvršnog fajla Jave, ili „java“:. Potonje može biti zgodno, na primer, ako na sistemu ima nekoliko instalacija Jave, pa želite da zadate koja da se koristi. Ako javanska virtuelna mašina zahteva bilo kakve posebne opcije pokretanja, možete ih upisati u polje Dodatni argumenti za Javu:.

### JavaScript

Uprkos imenu, JavaScript nema nikakve veze sa Javom.

Prvi deo ovog jezička radi isto kao postavke na stranici Jave.

Kućicom Aktiviraj JavaScript globalno možete zadati da podrška za JavaScript bude podrazumevano uključena za sve veb sajtove. Takođe možete izabrati da uključite ili isključite JavaScript za pojedine domaćine. Da dodate smernicu posebnu po domaćinu, kliknite na dugme Nova...; u dijalogu koji se pojavi upišite ime domaćina, a zatim odaberite da li prihvatate ili odbijate JavaScript kȏ̑d sa tog domaćina. Domen će se zatim pojaviti na spisku levo na stranici.

Za izbor drugačije smernice, izaberite domaćin sa spiska i kliknite na dugme Izmeni.... Dugme Obriši uklanja smernicu za izabrani domaćin; posle brisanja, na taj domaćin primenjivaće se globalne postavke.

Poslednji skup opcija u odeljku Globalne smernice JavaScripta određuje šta biva kad stranica koristi JavaScript za određene radnje.

Možete zasebno dozvoliti ili zabraniti premeštanje, promenu veličine i fokusa prozorima putem JavaScripta. Takođe možete onemogućiti da se JavaScriptom menja tekst u traci stanja, tako da, na primer, uvek vidite kuda će vas odvesti veza kad kliknete na nju. Izbori za ove opcije su dozvoli i ignoriši.

Za otvaranje novog prozora postoji još strožija kontrola. Možete podesiti K‑osvajač da sve takve zahteve dozvoli, da pita kad god dobije zahteve, ili da odbije svaki zahtev za iskačući prozor.

Postavka pametno dozvoliće iskačući prozor putem JavaScripta samo ako izričito kliknete na vezu koja ga stvara.