Piter
Natol
Tom
Albers

# Uvod u glasništvo

Podrazumevani način slanja brzih poruka u KDE‑u je IM klijentom Kopeteom. Kopete je višeprotokolski IM klijent, što znači da radi sa nekoliko raznih protokola, uključujući MSN, Jabber, AOL i IRC. Ima i razne korisne mogućnosti, kao npr. podršku za K‑adresar, metakontakte, šifrovanje i još mnogo toga.

Kopete, KDE‑ov IM klijent.
Kopete, IM klijent.

Kopete, KDE‑ov IM klijent.

## Početak

Pokrenite Kopete iz menija (obično se nalazi u fascikli „Internet“). Kad se pokrene trebalo bi da vidite prozor sa „Kopete“ u naslovu, menije i traku alatki ispod, a zatim vaše kontakte još ispod. Klikom na meni Podešavanje i izborom opcije Podesi Kopete... treba da dodate nekoliko naloga. Izborom opcije Nalozi, trebalo bi da vidite spisak naloga (isprva prazan) i opcije za dodavanje novih, izmenu ili uklanjanje postojećih. Klikom na Dodaj nalog... pomoću čarobnjaka dodajete novi nalog. Kad ste dodali nalog, na njega se možete povezati klikom na odgovarajuću ikonu na dnu glavnog prozora Kopetea. Ovo bi trebalo da prikaže kontakte u prozoru kontakata.

## Metakontakti

Metakontakti su jedna od mogućnosti Kopetea vrlo smislenih kad shvatite o čemu se radi. Sve dotle, oni vas nerviraju. U osnovi, metakontakti su način stupanja u kontakt u jednoj mreži (kao što je MSN), i njegovog povezivanja s drugim kontaktom u drugoj mreži. Ovo je korisno kad ljudi imaju kontakte u raznim mrežama, jer možete ćaskati s njima bez potrebe da znate pod kojim su nalogom upisani. Ovo vam takođe omogućava da metakontaktima dodelite imena koja se ne menjaju kako ljudi menjaju imena na svojim nalozima. Posebno korisno kad imate posla s kontaktima koji insistiraju na postavci MSN nadimka poput „=EF=81=8A“.

Sa metakontaktima možete uraditi i druge korisne stvari, poput povezivanja sa unosima u vašem adresaru. Pogledajte

## IRC

Ćaskanje putem Interneta (IRC) nastalo je mnogo ranije od većine drugih IM sistema, i još se naširoko koristi. Uglavnom je projektovano za grupnu komunikaciju (mnogi-mnogima) u diskusionim forumima zvanim „kanalima“, ali dopušta i pojedinačnu komunikaciju (jedan-jednom).

Kanal `#kde` na Freenodeovom IRC serveru obezbeđuje interaktivno okruženje za koordinisanje i podršku parnjački-usmerenim projektima, sa posebnim naglaskom na one koji se odnose na besplatan softver i projekte otvorenog koda, kao što je KDE.

I dok Kopete ima priključak za IRC i barata i kanalima i nadimcima, dugogodišnjim korisnicima IRC‑a može biti draži klijent projektovan samo za tu namenu, kao što je Konverzacija. Podržava mogućnosti kao što su dodela i oduzimanje op‑statusa, zabranjivanje, laku izmenu nadimaka, posebnu podršku kanala za lozinke i pozivnice, i ostale stvari koje očekuju iskusni korisnici IRC‑a. Takođe je daleko bolji u baratanju mnogoposećenim kanalima, kao što je npr. `#debian`. Ako ste dosad koristili neki drugi moćan IRC klijent, ne bi trebalo da imate nikakvih problema sa Konverzacijom.

## Povezivanje e‑pošte i glasništva

Da li vam se događa sledeće? Primili ste e‑poštu i želite odmah da reagujete na nju, ali ne e‑poštom; zato se prebacite na brzoglasnički i/ili IRC klijent da pogledate da li je pošiljalac na vezi putem MSN‑a, Jabbera ili IRC‑a. KDE 3.3 je ovaj postupak umnogome olakšao. Uputstvo korak‑po‑korak:

Potrebni su K‑pošta, K‑adresar i Kopete (namesto ovoga može i Konverzacija). Proverite da li ste K‑poštu podesili tako da potpuno funkcioniše za e‑poštu, a Kopete za IRC, jabber i/ili MSN, odnosno protokol po želji.

Ako e‑pošta stiže od poznatog kontakta, prvo treba da ga dodate u adresar. To možete učiniti desnim klikom na adresu i odabirom Dodaj u adresar.

Ako znate korisnikov nadimak, npr. na IRC‑u, idite na Kopete i tamo na Fajl Dodaj kontakt. U čarobnjaku, popunite kućicu na dnu Koristi KDE‑ov adresar za ovaj kontakt, pa kliknite na Naredno. Odaberite odgovarajući unos iz adresara za željeni kontakt, pa opet Naredno. Sada možete postaviti prikazno ime i grupu kojoj pripada u Kopeteu. Na sledećem ekranu izaberite protokol koji treba koristiti, ako ste postavili više od jednog. Posle toga će, u zavisnosti od protokola, slediti pitanja na koja možete odgovorite po volji.

Mada smo zadali odabir iz adresara, Kopete ne povezuje automatski kontakt sa adresarom. Zato izaberite kontakt, pa idite na Uređivanje Svojstva. Pod jezičkom Opšte popunite kućicu Ima unos u adresaru, a zatim kliknite na ... i odaberite kontakt. Zatvorite oba prozora.

Sada idite u adresar, gde kad izaberete kontakt, videćete da daje dopunsko polje Prisustvo, iza kog sledi tekuće stanje. Ono će se automatski ažurirati kad je kontakt odsutan, van veze, na vezi, itd. Potom idite na K‑poštu, izaberite neku drugu poruku i vratite se na prvobitnu (drugim rečima, ponovo učitajte tekuću poruku), i iza adrese e‑pošte sada ćete videti tekuće stanje kontakta.

Ako želite da ćaskate sa tom osobom, samo kliknite desnim na adresu u K‑pošti i izaberite Ćaskaj sa.... Brzi glasnik će se pokrenuti i otpočeti razgovor sa kontaktom.