Pamela
Roberts
Dragan
Pantelić

    falcon-10@gmx.de

prevod
20.10.2003.
3.2

# Pregled

K‑osvajač je napredan menadžer fajlova za KDE, s funkcijama upravljanja fajlovima počev od prostog isecanja/kopiranja i nalepljivanja, do pregledanja lokalnih i udaljenih mrežnih fajlova. Sadržaj fascikle može biti predstavljen raznovrsnim tekstualnim i ikonskim režimima prikaza, uključujući i sličice-preglede sadržaja fajla. Svojstva fajlova i fascikli lako se mogu ispitivati i menjati, a programi pokretati levim klikom miša.

K‑osvajač je veb pregledač saglasan sa HTML‑om 4.01, sa ugrađenom podrškom za JavaScript (Ecma-262), CSS (kaskadne opise stilova) i dvosmerna pisma (poput arapskog i hebrejskog). Podržava bezbedno izvršavanje javanskih apleta, Netscapeove priključke za gledanje Flasha, RealAudija i RealVidea, i SSL za bezbednu komunikaciju. U napredne mogućnosti spadaju i automatsko dopunjavanje URL‑ova i formulara, uvoz markera iz drugih pregledača i pregledanje sa jezičcima.

K‑osvajač je takođe izvrstan sveobuhvatan FTP klijent.

K‑osvajač je univerzalni program za prikazivanje, sposoban da prikazuje slike i dokumente bez potrebe za pokretanjem drugih programa. Ovo omogućava ugnežđivanje komponenata (k‑delova) iz drugih programa — iz K‑prikaza za prikaz slika, KDVI‑ja za prikaz DVI‑ja, KGhostViewa za PostScript dokumente, te iz raznih programa KOfficea za njihove tipove dokumenata.

K‑osvajač je potpuno prilagodljiv program koji svako može podesiti prema svojim potrebama, od menjanja opšteg stila i veličina teksta i ikona, do izbora stavki koje se pojavljuju u traci menija, menjanja broja i položaja traka alatki, pa čak i definisanja novih kombinacija tastera za prečice. Različiti postavni profili mogu se sačuvati za lako prizivanje kada su potrebni.